З 2006 года працую у 8-й гімназіі. Мой першы выпуск вучняў прадэманстраваў наступныя вынікі: на гарадскім этапе рэспубліканскай алімпіяды мае выхаванцы заваявалі 3 дыпломы (Настасся Львоўская, Алена Якубоўская, Яна Мурашка) і 1 пахвальны водзыў. На гарадской навукова-практычнай канферэнцыі дыпломамі былі адзначаны работы ў секцыі французскай філалогіі (Настасся Львоўская “Неалагізмы дзелавой французскай”) і ў секцыі французскага лінгвакраіназнаўства (Яна Мурашка, Дзіяна Герасіменка “Францыя як яна ёсць: далоў стэрэатыпы!”). Чацвёра лепшых навучэнцаў паспяхова здалі і міжнародныя экзамены DELF В2. А на цэнтралізаваным тэсціраванні атрымалі 94—96 балаў.